Центарот за правни истражувања и анализи (ЦПИА) за потребите од спроведување на проектот “Ефикасна правда за заштита на основните слободи и правото на приватност во онлајн просторот” финансиски поддржан од Европската унија, број на договор: NDICI-THE-NEAR/2022/441-711 на ден 18.03.2024 година објавува:

**ЈАВЕН ПОВИК ЗА ДОСТАВУВАЊЕ ПОНУДИ ЗА ИЗРАБОТКА НА 2 ПРОМОТИВНИ ВИДЕА ЗА ЗАШТИТА НА ПРАВОТО НА ПРИВАТНОСТ ВО ДИГИТАЛНИОТ ПРОСТОР**

1. **Општи информации за Проектот**

Проектот “Ефикасна правда за заштита на основните слободи и правото на приватност во онлајн просторот” (во понатамошниот текст Проектот) е акција финансиски поддржана од Европската унија со договор бр. 2022/441-711 во рамки на програмата ЕИДХР Поддршка на граѓанското општество преку шеми за поддршка засновани на одредена земја, во Северна Македонија. Проектот ќе се спроведува во период од 2 февруари 2023 до 31 јануари 2025 година од страна на Центарот за правни истражувања и анализи (ЦПИА) и Македонското здружение на млади правници (МЗМП). Општа цел на Проектот е да се зајакнат капацитетите на судството и јавното обвинителство во ефикасна заштита на приватноста на граѓаните, како и другите права и основни слободи засегнати од новите технологии во онлајн просторот во согласност со правото и стандардите на ЕУ. Во насока на остварување на општата цел, Проектот вклучува спроведување на повеќе активности групирани во три компоненти: 1. Градење на капацитети (1.1 Подготовка на анализа за потреби од обуки и акционен план за обука за судството и јавното обвинителство 1.2 Подготовка на програми за обука за судството и јавното обвинителство 1.3 Усогласување на програмите за обука со AСЈО и интегрирање на обуките во програмата за обука на АСЈО 1.4 Испорака на обуки за заштита на приватност, лични податоци и човекови права во онлајн просторот за судии и јавни обвинители 1.5. Испорака на обука за обучувачи ) 2. Истражување (2.1. Подготовка на извештај за проценка на празнините и компаративна анализа за улогата на судството во Северна Македонија во заштита на правото на приватност и лични податоци 2.2. Подготовка на Водич за заштита на човековите права и правото на приватност во дигиталниот простор за практична употреба на судии, јавни обвинители и адвокати) 3. Дијалог за креирање политики (3.1 Подготовка на четири анализи за клучни ИКТ теми релевантни за правосудството 3.2 Стратешки форуми за дискусии меѓу институциите околу клучните теми 3.3 Интегрирање на заклучоците и препораките од стручните форуми во документ за креирање политики 3.4 Јавна кампања за едуцирање на граѓаните за правните инструменти за заштита на човековите права во дигитален простори). Повеќе информации за проектот се достапни на следниот [линк](https://cpia.mk/mk/projects/%D0%B5%D1%84%D0%B8%D0%BA%D0%B0%D1%81%D0%BD%D0%B0-%D0%BF%D1%80%D0%B0%D0%B2%D0%B4%D0%B0-%D0%B7%D0%B0-%D0%B7%D0%B0%D1%88%D1%82%D0%B8%D1%82%D0%B0-%D0%BD%D0%B0-%D0%BE%D1%81%D0%BD%D0%BE%D0%B2%D0%BD%D0%B8/).

1. **Предмет на набавка**

Во рамки повикот, ќе се избере понудувач кој во периодот април 2024 – јануари 2025 година ќе подготви 2 видеа за потребите на проектот. Видеата ќе бидат подготвени македонски јазик со титлуван превод на албански и ромски јазик. Видеата имаат за цел да ја зајакнат јавната свест на граѓаните и ранливите групи за заштита на правото на приватност во дигиталниот простор и да ги пренесат главните наоди од проектните активности. Видеата може да содржат анимации, интервјуа со експерти, граѓани, институции и слично, а нивната подготовка вклучува:

* Подготовка на сценарија во согласност со насоките и материјалите кои ќе бидат доставени од Центарот за правни истражувања и анализи;
* Снимање/креирање на 2 видеа и две кратки форми од видеата (рилс)
* Постпродукција/едитирање која може да вклучува и додавање текстови, voiceover, графикони и други графички елементи
* Пласирање на видеата на платформа/медиум за претставување со висок доспех до публика преку социјални мрежи

Видеата треба да бидат прилагодени за објавување на интернет и на телевизија. Секое видео треба да биде во максимално времетраење од 2,5 минути. **Финансиската понуда за сите услуги опфатени со овој повик треба да биде до максимален вкупен износ од 308 450 мкд без ДДВ.**

1. **Услови и критериуми за пријавување**

Право да се пријават на овој повик имаат правни лица кои нудат услуги од областа на креирање и постпродукција на видеа. Понудувачот треба да ги исполни следните услови и критериуми:

**3.2.1.Техничка способност**

Понудувачот треба да ги исполнува следниве минимални услови:

* Да има минимум двајца вработени кои имаат претходно релевантно искуство во подготовка на видеа од минимум 3 години
* Да има претходно релевантно искуство во подготовка на видеа од минимум 5 години
* Да има претходно релевантно искуство во подготовка на видеа кои опфаќаат социјални теми вклучително заштита на човекови права во онлајн простор, заштита на лични податоци и право на приватност, правосудство
* Да има платформа/медиум за претставување на видеата со висок доспех до публика преку социјални мрежи

**3.2.2. Состојба на понудувачот**

* Во последните 5 години, на понудувачот да не му била изречена правосилна пресуда за учество во злосторничка организација, корупција, измама или перење пари;
* На понудувачот да не му е изречена споредна казна привремена или трајна забрана за вршење на одделна дејност;
* Понудувачот да не е во постапка за стечај или во постапка за ликвидација;
* Понудувачот да нема неплатени даноци, придонеси или други јавни давачки;
* На понудувачот да не му е изречена прекршочна санкција - забрана за вршење на професија, дејност или должност, односно привремена забрана за вршење одделна дејност.

Понудувачот го потврдува исполнувањето на критериумите за утврдување на личната состојба со изјава која ја доставува во прилог на својата понуда (изјавата е дадена во прилог на оваа тендерска документација - Прилог 2).

Покрај изјавата, понудувачот заедно со понудата **не мора да поднесе документи** за докажување на личната состојба. Комисијата може да побара од понудувачот чија понуда ја утврдила за најповолна да ги достави потребните документи за утврдување на неговата лична состојба за проверка на овие критериуми.

1. **Рок и начин за пријавување**

Понудите можат да се доставуваат електронски, на е-маил адресата: contact@cpia.mk **најдоцна до 01.04.2024 година**, а насловот на пораката треба да биде „Понуда за видеа“. Понудите кои ќе содржат непотполна или неуредна документација, како и понудите кои ќе бидат доставени по рокот утврден во овој повик, нема да бидат земени предвид. Центарот за правни истражувања и анализи го задржува правото да ги контактира само избраните кандидати.

1. **Елементи на понудата**

За да се пријави на повикот, понудувачот треба да достави:

* Финансиска понуда според образецот даден во прилог 1;
* Изјава со која понудувачот потврдува дека ги исполнува критериумите за утврдување на личната состојба според образецот даден како прилог 2;
* Документ за регистрирана дејност или тековна состојба;
* Кратки професионални биографии на лицето/лицата кои ќе бидат ангажирани за спроведување на активностите што се предмет на договорот;
* Портфолио од претходни слични ангажмани во последните 5 години и листа со линкови кои водат до продуцираните видеа.
1. **Критериуми и начин на избор на најповолна понуда**

Сите навремени, потполни и уредни пријави ќе бидат детално разгледани и оценувани според следните критериуми:

1. Квалитет на понудата - Претходно искуство во изработка на видеа – 70 поени и

2. Финансиска понуда – 30 поени.

Со кандидатот кој ќе добие најмногу поени по овие критериуми ќе биде склучен договор во кој подетално ќе се утврдат меѓусебните права и обврски.

1. **Појаснување на тендерската документација**

Доколку се потребни дополнителни информации во врска со овој повик, можете да се обратите на contact@cpia.mk најдоцна до 26.03.2024.

1. **Измена и дополнување на тендерската документација**

Центарот за правни истражувања и анализи го задржува правото најдоцна 2 дена пред истекот на крајниот рок за поднесување на понудите, по свое наоѓање или врз основа на поднесените прашања за објаснување поднесени од страна на понудувачите, да ја измени или да ја дополни тендерската документација, за што веднаш ќе ја објави измената и ќе ги извести потенцијалните понудувачи кои поднеле барање за појаснување. Во случај на измена на тендерската документација, Центарот за правни истражувања и анализи може да го продолжи крајниот рок за доставување на понудата по барање ако постојат оправдани причини за тоа и за тоа ќе направи соодветна објава.

1. **Начин и услови за плаќање**

Плаќањето ќе се изврши за секое видео посебно, по доставувањето на финалниот продукт до Центарот за правни истражувања и анализи и одобрување на извештајот за спроведени активности.

1. **Известување на понудувачите**

До избраниот најповолен понудувач ќе се достави известување на адресата на е-пошта наведена во понудата.